Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2649

(4) Ha a Felek valamelyike úgy ítéli meg, hogy a választottbírói testület elnöke nem felel meg a 14-C melléklet követelményeinek, akkor a Felek konzultálnak, és amennyiben megállapodnak, leváltják az elnököt, helyébe pedig a 14.5. cikk (3) bekezdésében meghatározott eljárással kiválasztott elnököt léptetik. Ha a Felek az elnök leváltásának szükségességében nem tudnak megállapodni, bármely Fél kérheti, hogy az ügyet terjesszék 14.18. cikk (1) bekezdése szerint az elnöki tisztségre kiválasztott személyek csoportjában szereplő valamely fennmaradó tag elé. Nevét a Kereskedelmi Bizottság elnöke vagy elnökének megbízottja sorshúzással választja ki. Az e személy által az elnök leváltásának szükségességéről hozott döntés végleges. Ha ez a személy úgy dönt, hogy az eredetileg megválasztott elnök nem felel meg a 14-C melléklet követelményeinek, sorshúzással új elnököt választ a 14.18. cikk (1) bekezdésében említett azon személyek csoportjából, akik elnökként járhatnak el.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes